Seguntes a tradición, Dominguito yera fillo d'o notario Sancho de Val y yera un escolano d'o coro d'a Seu de Zaragoza. A os siet anyos, fue embelecato por o chodigo Albayuceto, que con atros chodigos, lo facioron victima d'un asasinato ritual. Os chodigos quereban matar a totz os cristians de Zaragoza, por lo que facioron un conchuro y amenistaban o corazón d'un cristián puro. Prenioron a Dominguito y reproducioron en o nino os martirios de Cristo en a suya Pasión. Dimpués de crucificar-lo, lo escabezoron y le talloron os pietz, apedecando-ne o cuerpo chunto a o río Ebro. Astí fue trobato por uns barquers. O chodigo que heba de rematar o ritual, portiando o corazón d'o nino y una hostia a o río (lo que fería que qualsiquier cristián que en bebese l'augua morise) fue preso casualment y, en trobar-se-le o corazón, fue torturato dica que confesó o feito. Os chodigos fuoron executatos.